Anders Fogh Rasmussen (V), 2002-03-13:
Jeg tror, at jeg må sige til hr. Tórbjørn Jacobsen, at det ville være en vældig omvej til Den Internationale Olympiske Komité at skulle starte med at gøre Færøerne til en selvstændig stat.
Jeg tror, der findes en enklere vej til medlemskab af Den Internationale Olympiske Komité.
Det er rigtigt, at udgangspunktet er, at i Den Internationale Olympiske Komité optages kun medlemmer, der repræsenterer selvstændige, suveræne stater, men der er også eksempler på, at princippet er blevet brudt, idet der også er medlemmer som f.eks. Puerto Rico og Jomfruøerne.
Men jeg må understrege, at det er IOC selv, der beslutter, hvem der skal optages.
Det, vi kan fra dansk side, er at give opbakning til det færøske ønske, og det er det, jeg har gjort i brevet til lagmanden.
Jeg har også til lagmanden sendt en støtteskrivelse, som kan sendes til Den Internationale Olympiske Komité.
Jeg vil gerne understrege, at mit svar til lagmanden i spørgsmålet om færøsk medlemskab af Den Internationale Olympiske Komité ikke på noget punkt ændrer den linje, som har været såvel den tidligere som den nuværende regerings, når det gælder Færøernes folkeretlige status.
Jeg kan selvfølgelig ikke på stående fod vurdere, om der skulle være problemer i det, men umiddelbart forekommer det
at være naturligt og logisk.
Jeg må dog tage det forbehold, at jeg først skal kigge på en sådan konkret anmodning, men den vil jeg se på med samme positive øjne, som jeg har set med på lagmandens første brev.
Jeg er glad for at kunne svare hr. Tórbjørn Jacobsen, at ja, regeringen vil støtte de bestræbelser, som fra færøsk side gøres, for at Færøernes Idrætsforbund opnår optagelse i den Internationale Olympiske Komité.
Som hr. Tórbjørn Jacobsen selv nævner det, så har jeg netop skrevet et brev til lagmanden, hvor jeg meddeler denne beslutning om, at regeringen vil bakke de færøske bestræbelser op.
Det er sådan, at den Internationale Olympiske Komité er en selvstændig, privat organisation, som optager medlemmer i henhold til egne regler og egne kriterier.
Så vidt det er mig bekendt, så fastslår de regler, at alene suveræne stater optages som medlemmer.
Men jeg er også orienteret om, at den Internationale Olympiske Komités medlemskreds omfatter en række medlemmer, der ikke repræsenterer suveræne stater.
Derfor finder jeg det helt naturligt, at også Færøernes Idrætsforbund opnår optagelse i den Internationale Olympiske Komité på lige fod med andre medlemmer, der har en tilsvarende status som Færøerne.
Nej, det er der mange gode grunde til, at jeg ikke vil.
Udgangspunktet er meget klart, nemlig at bloktilskud og opgaver følges ad.
Hvis opgaver flyttes fra fælles anliggende til færøsk anliggende, reduceres bloktilskuddet tilsvarende.
Hvis der så kommer en anmodning fra færøsk side om ikke desto mindre igen at få bloktilskuddet sat op, er det jo selvfølgelig et forhandlingsspørgsmål, som finansministeren har sagt det.
Men jeg vil da godt føje til, at så skal der selvfølgelig anføres meget tungtvejende grunde fra færøsk side, for at et ønske om en forhøjelse af bloktilskuddet kan imødekommes.
Men den danske regering har jo ikke den arrogante holdning, at man på forhånd afviser at forhandle med det til enhver tid siddende landsstyre, og det er det, der ligger i finansministerens svar.